NARIADENIE KOMISIE (ES) č. 943/2008
z 25. septembra 2008,
ktorým sa zapisujú niektoré názvy do Registra chránených označení pôvodu a chránených zemepisných označení [Presunto de Campo Maior e Elvas alebo Paleta de Campo Maior e Elvas (CHZO), Presunto de Santana da Serra alebo Paleta de Santana da Serra (CHZO), Slovenský oštiepok (CHZO)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
keďže:
(1)
V súlade s článkom 6 ods. 2 prvým pododsekom a podľa článku 17 ods. 2 nariadenia (ES) č. 510/2006 sa v Úradnom vestníku Európskej únie (2) uverejnila žiadosť Slovenska o zápis názvu „Slovenský oštiepok“ a žiadosti Portugalska o zápis názvov „Presunto de Campo Maior e Elvas“ alebo „Paleta de Campo Maior e Elvas“ a „Presunto de Santana da Serra“ alebo „Paleta de Santana da Serra“.
(2)
Keďže Komisii nebola oznámená žiadna námietka podľa článku 7 nariadenia (ES) č. 510/2006, tieto názvy sa musia zapísať do registra,
PRIJALA TOTO NARIADENIE:
Článok 1
Do registra sa zapisujú názvy uvedené v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. septembra 2008